પાકિસ્તાનને આંચકો આપતા ફાઈનાન્શિયલ એક્શન ટાસ્ક ફોર્સ (FATF)એ આતંકી ફંડિંગ રોકવામાં નિષ્ફળ જવાને લીધે પાકિસ્તાનને ‘ગ્રે લિસ્ટ’માં અર્થાત સંદિગ્ધોની યાદીમાં મૂક્યું છે. FAFTએ પાકિસ્તાનને 26 સૂત્રીય એક્શન પ્લાન સોંપ્યો હતો જેથી તે આ કાર્યવાહીથઈ બચી શકે. જો કે પાકિસ્તાન વધુ એક વખત બ્લેક લિસ્ટ થતા બચી ગયું છે જે તેના માટે આંશિક રાહતની વાત છે. પાકિસ્તાનને સંપૂર્ણ પ્રયાસ કર્યો હતો કે તે 37 સભ્ય દેશોની આ બોડીનો નિર્ણય તેની વિરુદ્ધ ના જાય જેમાં તે નિષ્ફળ ગયું છે. સત્તાવાર સૂત્રોના જણાવ્યા મુજબ આ નિર્ણય બુધવારે રાત્રે પેરિસમાં FAFTના પ્લેનરી સેશનમાં લેવાયો હતો, જ્યાં પાકિસ્તાનનું પ્રતિનિધિત્વ તેના નાણાં મંત્રી શમશાદ અખ્તરે કર્યું હતું.